ფრაატ V

ფრაატ V (პართ. 𐭐𐭓𐭇𐭕) — პართიაშ მაფა ჯვ. წ. 2-ახ. წ. 4 წანეფს. ქიანას მართუნდჷ დიამუში, მუსაწკჷმა ართო.

ფრაატ V-შ მართუალაშ ბორჯის ძალამს გეუფრაშჷ პართიაშ დო რომიშ ურთიართალაქ, გიშაკერზაფილო სომხეთიშ დო შქაწყარმალონაშ კონტროლიშ გეშა. ოქტავიანექ, მუში სქუალაფირს, გაიუს კეისარს ქუდავალჷ ირანიშ ტერიტორიაშა მიშაჭკირუა, მარა უკულ, ახ. წ. 1 წანას, რომქ დო პართიაქ მირიგეს, დო ქუდოდვეს ოთინჩალე ხეკულუა, ნამუშ ნძალათ სიმხეთიქ ქუდოსქიდჷ რომიშ გოლინაშ სფეროს. საგამათ, რომქ ფრაატ V ქიჩინჷ პართიაშ ოფიციალური მაფათ. ჸათე ჩინებას, კაბეტი შანულობა უღუდჷ ფრაატიშო, მუშენდა თის ვაუღუდჷ ნძალიერი ხეშულობა მუშ ქიანაშ დინახალე. ახ. წ. 4 წანაშო, ფრაატიშ დო მუსაშ მეხჷ ეარყეს პართიალი დიდებუანეფქ დო თინეფი ქუდახუეს. ფრაატიქ დო მუსაქ რომიშა ინტეს. პართიალი დიდებუანეფქ ომაფე ხვისტაშა გეშეჸონეს ოროდ III.

რესურსეფი ინტერნეტის
 ენციკლოპედია ბრიტანიკა

კატეგორია:პართიაშ მაფეფი
კატეგორია:არშაკიდეფი